CELEX: 
Language: hr
Date: 2019-12-17 00:00:00
Title: DELEGIRANA DIREKTIVA KOMISIJE (EU) .../… o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za uporabu šesterovalentnog kroma kao antikorozivnog sredstva u rashladnom sustavu od ugljičnog čelika u apsorpcijskim hladnjacima

EUROPSKA
                              KOMISIJA
                                                       Bruxelles, 17.12.2019.
                                                       C(2019) 9099 final
                     DELEGIRANA DIREKTIVA KOMISIJE (EU) .../…
                                         оd 17.12.2019.
    o izmjeni, u svrhu prilagodbe znanstvenom i tehničkom napretku, Priloga III. Direktivi
           2011/65/EU Europskog parlamenta i Vijeća u pogledu izuzeća za uporabu
   šesterovalentnog kroma kao antikorozivnog sredstva u rashladnom sustavu od ugljičnog
                              čelika u apsorpcijskim hladnjacima
                                     (Tekst značajan za EGP)
HR                                                                                         HR
 ---pagebreak---                                                OBRAZLOŽENJE
   1.        KONTEKST DELEGIRANOG AKTA
   Ovom Delegiranom direktivom Komisije izmjenjuje se, u svrhu prilagodbe tehničkom
   napretku, Prilog III. Direktivi 2011/65/EU Europskog parlamenta i Vijeća o ograničenju
   uporabe određenih opasnih tvari u električnoj i elektroničkoj opremi (preinaka)1 u pogledu
   izuzeća za posebne primjene koje sadržavaju šesterovalentni krom.
   Direktivom 2011/65/EU ograničava se uporaba određenih opasnih tvari u električnoj i
   elektroničkoj opremi, kako je predviđeno njezinim člankom 4. Na snagu je stupila
   21. srpnja 2011.
   Trenutačno su u Prilogu II. Direktivi 2011/65/EU popisane sljedeće ograničene tvari: olovo,
   živa, kadmij, šesterovalentni krom, polibromirani bifenili (PBB) i polibromirani difenil-eteri
   (PBDE), bis(2‑ etilheksil)ftalat (DEHP), butil-benzil-ftalat (BBP), dibutil-ftalat (DBP) i
   diizobutil-ftalat (DIBP). U prilozima III. i IV. Direktivi 2011/65/EU navode se materijali i
   komponente električne i elektroničke opreme (EEO) za posebne primjene koji su izuzeti iz
   ograničenja za tvari iz članka 4. stavka 1. te direktive.
   Člankom 5. propisuje se prilagodba priloga III. i IV. znanstvenom i tehničkom napretku
   (uvrštavanje, obnavljanje, izmjene i ukidanje izuzeća). U skladu s člankom 5. stavkom 1.
   točkom (a) izuzeća se trebaju uvrstiti u priloge III. i IV. samo ako to uvrštavanje ne narušava
   zaštitu okoliša i zdravlja predviđenu Uredbom (EZ) br. 1907/20062 i ako je ispunjen bilo koji
   od sljedećih uvjeta: njihova eliminacija ili zamjena putem izmjena u dizajnu ili materijalima i
   komponentama za koje nije potreban ni jedan od materijala ili tvari navedenih u Prilogu II.
   nije izvediva iz znanstvenih ili tehničkih razloga, pouzdanost zamjenskih tvari nije osigurana
   ili postoji vjerojatnost da ukupni negativni učinci zamjenskih rješenja na okoliš, zdravlje i
   sigurnost potrošača prevladaju koristi od tih zamjenskih rješenja za okoliš, zdravlje i sigurnost
   potrošača.
   Nadalje, člankom 5. stavkom 1. propisuje se da Europska komisija (dalje u tekstu „Komisija”)
   putem pojedinačnih delegiranih akata u skladu s člankom 20. uvrštava materijale i
   komponente električne i elektroničke opreme za posebne primjene u popise iz priloga III. i
   IV. Člankom 5. stavkom 3. i Prilogom V. utvrđuje se postupak za podnošenje zahtjeva za
   odobrenje, obnavljanje i opoziv izuzeća.
   2.        SAVJETOVANJA PRIJE DONOŠENJA AKTA
   Od objave Direktive 2011/65/EU Komisija je od gospodarskih subjekata zaprimila brojne3
   zahtjeve, u skladu s odredbama članka 5. stavka 3. i Priloga V., za izdavanje novih i
   obnavljanje postojećih izuzeća.
   Važećim izuzećem iz unosa 9 u Prilogu III. dopušta se uporaba šesterovalentnog kroma kao
   antikorozivnog sredstva u rashladnim sustavima od ugljičnog čelika. Komisija je primila
   jedan zahtjev za obnavljanje tog izuzeća u siječnju 2015. Iako je datum isteka izuzeća iz
   unosa 9 za kategorije od 1. do 7. i kategoriju 10.4 bio 21. srpnja 2016., u skladu sa zahtjevima
   1
           SL L 174, 1.7.2011., str. 88.
   2
           SL L 396, 30.12.2006., str. 1.
   3
           Popis je dostupan na: http://ec.europa.eu/environment/waste/rohs_eee/adaptation_en.htm
   4
           Te su kategorije: 1. veliki kućanski uređaji; 2. mali kućanski uređaji; 3. oprema informatičke tehnike
           (IT) i oprema za telekomunikacije; 4. oprema široke potrošnje za razonodu; 5. rasvjetna oprema; 6.
           električni i elektronički alati; 7. igračke, oprema za razonodu i sportska oprema; 10. automatski
           samoposlužni uređaji. Kategorije EEO-a navedene su u Prilogu I. Direktivi 2011/65/EU.
HR                                                        1                                                       HR
 ---pagebreak---    Direktive 2011/65/EU (članak 5. stavak 5. drugi podstavak) izuzeće se nastavlja primjenjivati
   sve dok Komisija ne donese odluku o zahtjevu za obnavljanje.
   Kako bi ocijenila zahtjev za izuzeće, Komisija je pokrenula studiju za provođenje potrebne
   tehničke i znanstvene procjene, uključujući osmotjedno otvoreno internetsko savjetovanje5 s
   dionicima o zahtjevu. Tijekom savjetovanja s dionicima zaprimljeno je jedno mišljenje.
   Objavljeno je završno izvješće koje sadržava procjenu zahtjeva6; dionici su obaviješteni.
   Komisija se zatim u pisanom obliku7 savjetovala sa stručnom skupinom država članica za
   delegirane akte na temelju Direktive 2011/65/EU. Stručnjaci su se složili s nacrtom koji je
   predložila Komisija, uz veliku većinu suzdržanih članova. U skladu sa Smjernicama za bolju
   regulativu nacrt delegirane direktive objavljen je na portalu za bolju regulativu na razdoblje
   od četiri tjedna tijekom kojeg se javnost mogla očitovati. Primjedbi nije bilo. Poduzeti su svi
   propisani koraci u vezi s izuzećima za ograničenja tvari u skladu s člankom 5. stavcima od 3.
   do 7.8 Vijeće i Europski parlament obaviješteni su o svim aktivnostima.
   U završnom izvješću posebno su istaknute sljedeće tehničke informacije i ocjene:
            Šesterovalentni krom (Cr(VI)) djeluje kao antikorozivno sredstvo u rashladnom
             sustavu od ugljičnog čelika u apsorpcijskim hladnjacima. Upotrebljava se za
             stvaranje sloja na unutarnjoj površini čeličnih cijevi kako bi se cijevi zaštitile od
             rashladne otopine koja sadržava korozivni amonijak.
            Zamjena za Cr(VI) postala je dostupna za apsorpcijske hladnjake u primjenama s
             niskom temperaturom kotla (otprilike od 140 do 180 °C). Očekuje se da će za
             zamjenu u ostalim primjenama s visokom temperaturom kotla trebati dulje razdoblje
             jer se pouzdana alternativa još uvijek ocjenjuje.
   Rezultati ocjenjivanja za kategorije od 1. do 7. i kategoriju 10. pokazali su da je najmanje
   jedan od relevantnih kriterija iz članka 5. stavka 1. točke (a) zadovoljen u zahtjevu za izuzeće
   u pogledu unosa 9 u Prilogu III.
   Kako bi se razlikovale primjene s niskom i visokom temperaturom kotla i kako bi izuzeće bilo
   dosljedno odgovarajućim autorizacijama9 iz Uredbe (EZ) br. 1907/2006, tekst postojećeg
   izuzeća je podijeljen. Budući da je temperaturu kotla jednostavno prilagoditi promjenom
   radnog tlaka, temperatura se ne smatra dovoljno pouzdanim mjerilom za potrebe provedbe
   odredaba o otpadnoj električnoj i elektroničkoj opremi. Ulazna snaga električne energije, koja
   je usko povezana s temperaturom vrelišta, smatra se jednostavnijom za praćenje i
   pouzdanijom za predstavljanje različitih kategorija primjene.
   Kad je riječ o primjenama s ulaznom snagom < 75 W (što odgovara proizvodima s niskom
   temperaturom kotla), pouzdane zamjene postale su dostupne pa izuzeće istječe 12 mjeseci
   nakon objave ove Delegirane direktive u Službenom listu Europske unije, u skladu s
   člankom 5. stavkom 6. Direktive 2011/65/EU.
   5
           Razdoblje savjetovanja: od 21.8.2015. do 16.10.2015.
   6
           https://bookshop.europa.eu/en/assistance-to-the-commission-on-technological-socio-economic-and-
           cost-benefit-assessment-related-to-exemptions-from-the-substance-restrictions-in-electrical-and-
           electronic-equipment-pbKH0416554/
   7
           Savjetovanja su provedena od 14. prosinca 2018. do 21. siječnja 2019.
   8
           Popis potrebnih administrativnih koraka dostupan je na internetskoj stranici Komisije. U
           Međuinstitucijskom registru delegiranih akata na adresi https://webgate.ec.europa.eu/regdel/#/home
           može se vidjeti u kojoj se fazi postupka nalazi svaki nacrt delegiranog akta.
   9
           Odluka Komisije C(2017) 665
HR                                                         2                                                  HR
 ---pagebreak---    Kad je riječ o primjenama s ulaznom snagom ≥ 75 W i sustavima koji u potpunosti rade s
   neelektričnim grijačima (što odgovara primjenama s visokom temperaturom kotla), opravdano
   je razdoblje valjanosti izuzeća do 21. srpnja 2021., koje se može obnoviti u skladu s
   člankom 5. stavkom 2. prvim podstavkom.
   Izuzeće je u skladu s autorizacijama iz Uredbe (EZ) br. 1907/2006 (REACH/17/7/0 –
   REACH/17/7/3). Ne očekuju se negativni socioekonomski utjecaji zamjene tijekom
   odobrenog razdoblja valjanosti. Ne očekuju se ni negativni učinci na inovacije.
   Za kategorije osim kategorija od 1. do 7. i kategorije 10. postojeće se izuzeće nastavlja
   primjenjivati u razdobljima valjanosti utvrđenima u članku 5. stavku 2. Tim izuzećem ne
   smanjuje se zaštita okoliša i zdravlja predviđena Uredbom (EZ) br. 1907/2006 (Uredba
   REACH) u skladu s člankom 5. Direktive 2011/65/EU.
   3.       PRAVNI ELEMENTI DELEGIRANOG AKTA
   Delegiranom direktivom odobrava se izuzeće od ograničenja iz članka 4. stavka 1. za uporabu
   šesterovalentnog kroma u posebnim primjenama, koje treba uvrstiti u Prilog III. Direktivi
   2011/65/EU.
   Kako je propisano Direktivom 2011/65/EU te posebno u skladu sa zahtjevima iz njezina
   članka 5. stavka 1. točke (a), instrument je Delegirana direktiva.
   Cilj je Delegirane direktive doprinijeti zaštiti zdravlja ljudi i okoliša te uskladiti odredbe za
   funkcioniranje unutarnjeg tržišta u području električne i elektroničke opreme dopuštanjem
   uporabe inače zabranjenih tvari za posebne primjene u skladu s odredbama i pod uvjetima
   Direktive 2011/65/EU te postupkom utvrđenim tom direktivom za prilagodbu priloga III. i IV.
   znanstvenom i tehničkom napretku.
   U skladu s načelom proporcionalnosti, ova mjera ne prelazi ono što je potrebno za
   ostvarivanje njezina cilja.
   Prijedlog ne utječe na proračun EU-a.
HR                                                 3                                                 HR
 ---pagebreak---                           DELEGIRANA DIREKTIVA KOMISIJE (EU) .../…
                                                    оd 17.12.2019.
    o izmjeni, u svrhu prilagodbe znanstvenom i tehničkom napretku, Priloga III. Direktivi
            2011/65/EU Europskog parlamenta i Vijeća u pogledu izuzeća za uporabu
   šesterovalentnog kroma kao antikorozivnog sredstva u rashladnom sustavu od ugljičnog
                                       čelika u apsorpcijskim hladnjacima
                                              (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o
   ograničenju uporabe određenih opasnih tvari u električnoj i elektroničkoj opremi10, a posebno
   njezin članak 5. stavak 1. točku (a),
   budući da:
   (1)     Direktivom 2011/65/EU propisuje se da države članice moraju osigurati da električna i
           elektronička oprema stavljena na tržište ne sadržava opasne tvari navedene u
           Prilogu II. toj direktivi. To se ograničenje ne primjenjuje na izuzete primjene navedene
           u Prilogu III. Direktivi 2011/65/EU.
   (2)     Kategorije električne i elektroničke opreme na koje se primjenjuje Direktiva
           2011/65/EU navedene su u Prilogu I. toj direktivi.
   (3)     Šesterovalentni krom je ograničena tvar navedena u Prilogu II. Direktivi 2011/65/EU.
   (4)     Izuzeće od ograničenja za uporabu šesterovalentnog kroma kao antikorozivnog
           sredstva u rashladnom sustavu od ugljičnog čelika u apsorpcijskim hladnjacima do
           0,75 % masenog udjela u rashladnoj otopini (dalje u tekstu „izuzeće”) uključeno je u
           Prilog III. Direktivi 2011/65/EU. Izuzeće za kategorije od 1. do 7. i kategoriju 10.
           trebalo je isteći 21. srpnja 2016. u skladu s člankom 5. stavkom 2. drugim podstavkom
           te direktive.
   (5)     Komisija je 20. siječnja 2015. primila zahtjev za produljenje izuzeća (dalje u tekstu
           „zahtjev za produljenje”), to jest u roku iz članka 5. stavka 5. Direktive 2011/65/EU. U
           skladu s tom odredbom izuzeće ostaje na snazi do donošenja odluke o zahtjevu za
           produljenje.
   (6)     U skladu s člankom 5. stavkom 7. Direktive 2011/65/EU u okviru ocjenjivanja
           zahtjeva za produljenje provedena su savjetovanja s dionicima. Uzimajući u obzir
           Odluke Komisije o autorizacijama za stavljanje na tržište radi uporabe i/ili za uporabu
           tvari navedenih u Prilogu XIV. Uredbi (EZ) br. 1907/200611, ocjenom je zaključeno da
           je trenutačno izuzeće u pogledu kategorija od 1. do 7. i kategorije 10. potrebno
   10
           SL L 174, 1.7.2011., str. 88.
   11
           Sažetak odluka Europske komisije o autorizacijama za stavljanje na tržište radi uporabe i/ili za uporabu
           tvari navedenih u Prilogu XIV. Uredbi (EZ) br. 1907/2006 Europskog parlamenta i Vijeća o registraciji,
           evaluaciji, autorizaciji i ograničavanju kemikalija (REACH) (SL C 48, 15.2.2017., str. 9).
HR                                                         4                                                        HR
 ---pagebreak---            podijeliti u dvije podstavke s tekstom koji jasno odražava znanstveni i tehnički
           napredak u pogledu zamjene šesterovalentnog kroma, uz razlikovanje ovisno o vrsti
           primjene.
   (7)     Šesterovalentni krom (Cr(VI)) djeluje kao antikorozivno sredstvo u rashladnom
           sustavu od ugljičnog čelika u apsorpcijskim hladnjacima. Upotrebljava se za stvaranje
           sloja na unutarnjoj površini čeličnih cijevi kako bi se cijevi zaštitile od rashladne
           otopine koja sadržava korozivni amonijak.
   (8)     Kad je riječ o primjenama s ulaznom snagom ≥ 75 W i sustavima koji u potpunosti
           rade s neelektričnim grijačima (što odgovara primjenama s visokom temperaturom
           kotla), koje su obuhvaćene trenutačnim izuzećem, zamjena ili zabrana
           šesterovalentnog kroma još uvijek je znanstveno i tehnički neizvediva zbog
           nepostojanja pouzdanih zamjena. Izuzeće za te primjene je u skladu s Uredbom (EZ)
           br. 1907/2006 Europskog parlamenta i Vijeća12 pa se njime ne narušava zaštita okoliša
           i zdravlja koja je njome predviđena.
   (9)     Stoga je primjereno odobriti produljenje izuzeća za primjene s visokom temperaturom
           kotla do 21. srpnja 2021. u skladu s člankom 4. stavkom 3. i člankom 5. stavkom 2.
           drugim podstavkom Direktive 2011/65/EU. Imajući na umu rezultate stalnih
           nastojanja da se pronađu pouzdane zamjene, razdoblje trajanja izuzeća ne bi trebalo
           negativno utjecati na inovacije.
   (10)    Kad je riječ o primjenama s ulaznom snagom < 75 W (što odgovara primjenama s
           niskom temperaturom kotla), koje su trenutačno obuhvaćene izuzećem, uvjeti za
           produljenje utvrđeni u članku 5. stavku 1. Direktive 2011/65/EU više nisu ispunjeni pa
           bi zahtjev za produljenje trebalo odbiti. U skladu s člankom 5. stavkom 6. Direktive
           2011/65/EU izuzeće za te zahtjeve trebalo bi isteći 12 mjeseci nakon datuma stupanja
           na snagu ove Direktive.
   (11)    Kad je riječ o kategorijama 8., 9. i 11., postojeće izuzeće nastavlja se primjenjivati u
           razdobljima valjanosti utvrđenima u članku 5. stavku 2. drugom podstavku Direktive
           2011/65/EU. Radi pravne jasnoće datume isteka izuzeća trebalo bi navesti u
           Prilogu III. toj direktivi.
   (12)    Direktivu 2011/65/EU trebalo bi stoga na odgovarajući način izmijeniti,
   DONIJELA JE OVU DIREKTIVU:
                                                     Članak 1.
   Prilog III. Direktivi 2011/65/EU mijenja se kako je utvrđeno u Prilogu ovoj Direktivi.
                                                     Članak 2.
   1.        Države članice najkasnije do [posljednjeg dana dvanaestog mjeseca nakon datuma
             stupanja na snagu ove Direktive] donose i objavljuju zakone i druge propise potrebne
             za usklađivanje s ovom Direktivom. One Komisiji odmah dostavljaju tekst tih
             odredaba.
   12
           Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji,
           evaluaciji, autorizaciji i ograničavanju kemikalija (REACH) i osnivanju Europske agencije za
           kemikalije (SL L 396, 30.12.2006., str. 1.).
HR                                                       5                                               HR
 ---pagebreak---             One te odredbe primjenjuju od [posljednjeg dana dvanaestog mjeseca nakon datuma
            stupanja na snagu ove Direktive + 1 dan].
            Kada države članice donose te odredbe, one sadržavaju upućivanje na ovu Direktivu
            ili se na nju upućuje prilikom njihove službene objave. Države članice određuju
            načine tog upućivanja.
   2.       Države članice Komisiji dostavljaju tekst glavnih odredaba nacionalnog prava koje
            donesu u području na koje se odnosi ova Direktiva.
                                             Članak 3.
   Ova Direktiva stupa na snagu dvadesetog dana od dana objave u Službenom listu Europske
   unije.
                                             Članak 4.
   Ova je Direktiva upućena državama članicama.
   Sastavljeno u Bruxellesu 17.12.2019.
                                               Za Komisiju
                                               Predsjednik/Predsjednica
                                               Ursula VON DER LEYEN
HR                                               6                                            HR
 ---documentbreak---                               EUROPSKA
                              KOMISIJA
                                                      Bruxelles, 17.12.2019.
                                                      C(2019) 9099 final
                                                      ANNEX 1
                                           PRILOG
                                 Delegiranoj direktivi Komisije
    o izmjeni, u svrhu prilagodbe znanstvenom i tehničkom napretku, Priloga III. Direktivi
           2011/65/EU Europskog parlamenta i Vijeća u pogledu izuzeća za uporabu
   šesterovalentnog kroma kao antikorozivnog sredstva u rashladnom sustavu od ugljičnog
                              čelika u apsorpcijskim hladnjacima
HR                                                                                         HR
 ---pagebreak---                                               PRILOG
   U Prilogu III. Direktivi 2011/65/EU unos 9 zamjenjuje se sljedećim:
   „9           Šesterovalentni krom kao            Primjenjuje se za kategorije 8., 9. i 11. i
                antikorozivno sredstvo u            istječe:
                rashladnom sustavu od
                                                          21. srpnja 2021. za kategorije 8. i 9.
                ugljičnog čelika u apsorpcijskim
                                                             osim za medicinske proizvode za
                hladnjacima do 0,75 % masenog
                                                             dijagnostiku in vitro te instrumente za
                udjela u rashladnoj otopini.
                                                             praćenje i kontrolu u industriji,
                                                          21. srpnja 2023. za medicinske
                                                             proizvode za dijagnostiku in vitro iz
                                                             kategorije 8.,
                                                          21. srpnja 2024. za instrumente za
                                                             praćenje i kontrolu u industriji iz
                                                             kategorije 9. te za kategoriju 11.
   9(a)-I.      Šesterovalentni krom masenog        Primjenjuje se za kategorije od 1. do 7. i
                udjela do 0,75 %, koji se koristi   kategoriju 10. te istječe [dvanaest mjeseci
                kao antikorozivno sredstvo u        nakon objave Delegirane direktive u
                rashladnoj otopini rashladnih       Službenom listu].
                sustava od ugljičnog čelika u
                apsorpcijskim hladnjacima
                (uključujući minibarove)
                projektiranima za rad potpuno ili
                djelomično s električnim
                grijačem, ulazne snage < 75 W
                pri stalnim radnim uvjetima
   9(a)-II.     Šesterovalentni krom masenog        Primjenjuje se za kategorije od 1. do 7. i
                udjela do 0,75 %, koji se koristi   kategoriju 10. te istječe 21. srpnja 2021.”
                kao antikorozivno sredstvo u
                rashladnoj otopini rashladnih
                sustava od ugljičnog čelika u
                apsorpcijskim hladnjacima:
                 projektiranima za rad
                    potpuno ili djelomično s
                    električnim grijačem, ulazne
                    snage ≥ 75 W pri stalnim
                    radnim uvjetima;
                 projektiranima za rad
                    potpuno ili djelomično s
                    električnim grijačem.
HR                                                1                                                  HR